Vsebina

# Uporaba regularnih izrazov pri iskanju po besedilu

Regularne izraze lahko uporabite za iskanje nekaterih nenavedenih ali celo nevidnih znakov.

Iskanje z regularnimi izrazi se razlikuje od iskanja z nadomestnimi znaki. LibreOffice Writer podpira le iskanje z regularnimi izrazi.

Regularne izraze lahko uporabite, ko najdete in zamenjate besedilo v dokumentu. Primer: za »s.n« najde »sin« in »sen«.

1. Izberite Uredi – Najdi in zamenjaj.

2. Kliknite Dodatne možnosti in pogovorno okno se razširi.

3. Potrdite polje Regularni izrazi.

4. V polje Najdi vnesite iskani izraz in regularni izraz, če ga želite pri iskanju uporabiti.

5. Kliknite Najdi naslednje ali Najdi vse.

## Primeri za regularne izraze

1. Regularni izraz za en sam znak je pika (.).

2. Regularni izraz za pojavitev prejšnjega znaka od 0 naprej je zvezdica. Primer: za »123*« najde »12« »123« in »1233«.

3. Regularni izraz za iskanje od 0 pa do več pojavitev kateregakoli znaka je pika in zvezdica (.*).

4. Regularni izraz za konec odstavka je znak za dolar ($). Regularni izraz za začetek odstavka je strešica in pika (^.).

5. Regularni izraz za tabulatorski znak je \t.

Regularne izraze lahko iščete samo znotraj istega odstavka. Če želite iskati z regularnim izrazom v več kot enem odstavku, za vsak odstavek izvedite ločeno iskanje.

Podobne teme

Seznam regularnih izrazov

Uporaba nadomestnih znakov v formulah