Vsebina

# Funkcija CInt

Spremeni poljuben niz ali numerični izraz v celo število.

### Skladnja:

    CInt(izraz As Variant) As Integer

### Vrnjena vrednost:

Integer

### Parametri:

Expression (angl. izraz): poljuben niz ali numerični izraz, ki ga želite pretvoriti. Nizi, ki jih želite pretvoriti, morajo biti zapisani kot navadno besedilo z uporabo privzete oblike števil za vaše področne nastavitve v LibreOffice. Primer: za angleške jezikovne in področne nastavitve morate število vnesti s piko ».« kot decimalnim ločilom in vejico »,« kot ločilom tisočic (npr. 123,456.78), pri slovenskih področnih nastavitvah pa je ravno obratno.

Če je argument niz, funkcija odreže vodilne presledke, nato poskusi prepoznati število iz znakov, ki sledijo. Prepoznane so naslednje skladenjske oblike številskih izrazov:

- decimalna števila (z možnostjo predznaka) z uporabo ločil decimalk in skupin/tisočic, kot so določene s področnimi nastavitvami v LibreOffice (ločila tisočic so dovoljena na poljubnem mestu), z možno eksponentno notacijo, kot je »-12e+1« (kjer neobvezno predznačeno celo desetiško število po e, E, d ali D določa potenco števila 10);

- osmiška števila, kot je »&Onnn...«, kjer je »nnn...« po »&O« ali »&o« zaporedje ne več kot 11 števk od 0 do 7, vse do naslednjega ne-alfanumeričnega znaka;

- šestnajstiška števila, kot je »&Hnnn...«, kjer je »nnn...« po »&H« ali »&h« zaporedje znakov do naslednjega ne-alfanumeričnega znaka, ki ne sme biti daljše od 8 števk med 0 in 9, A in F ali a in f.

Preostanek niza je prezrt. Če niz ni prepoznan, t.j. če se po odstranitvi vodilnih presledkov ne začne z znakom plus ali minus, z desetiško števko ali znakom »&« oz. ko je niz po »&O« daljši od 11 znakov ali vsebuje črko abecede, je številska vrednost izraza 0.

Če je podan argument napaka, se številka napake uporabi kot številska vrednost izraza.

Če je podani argument datum, se število dni od 30. 12. 1899 (serijski datum) uporabi kot številska vrednost izraza. Čas je predstavljen kot ulomek dneva.

Po izračunu številske vrednosti izraza se rezultat zaokroži na najbližje celo število (če je potrebno) in če rezultat ni med -32768 in 32767, LibreOffice Basic poroča o napaki prekoračitve. Sicer vrne rezultat.

### Kode napak:

5 Neveljaven klic procedure

### Primer:

Številski izrazi so prikazani v skladu z jezikovnimi in področnimi nastavitvami LibreOffice:

    Sub ExampleCountryConvert
        MsgBox CDbl(1234.5678) ' 1234,5678
        MsgBox CInt(1234.5678) ' 1235
        MsgBox CLng(1234+5678) ' 6912
        MsgBox CSng(1234.5678) ' 1234,567749023

        MsgBox CDbl(expression := 5678.1234) ' 5678,1234
        MsgBox CInt(expression := 5678.1234) ' 5678
        MsgBox CLng(expression := 5678+1234) ' 6912
        MsgBox CSng(expression := 5678.1234) ' 5678,123535156
    End Sub

Podobne teme

Funkcija CBool

Funkcija CByte

Funkcija CCur

Funkcija CDate

Funkcija CDbl

Funkcija CDec

Funkcija Clng

Funkcija CSng

Funkcija CStr